Peter Weller

Peter Weller (født 1947) er en amerikansk skuespiller, regissør, jazzmusiker og kunsthistoriker med doktorgrad.

Weller er jazztrompetist og spilte en tid sammen med Jeff Goldblum i Los Angeles. De begynte å opptre etter oppfordring fra Woody Allen som selv har holdt faste konserter med sitt band i New York.

Skuespiller
Han er særlig kjent som den selvtitulerte karakteren «RoboCop» i de to første RoboCop-filmene så vel som karakteren Buckaroo Banzai i kultklassikeren The Adventures of Buckaroo Banzai Across the eighth dimension. Han mottok en Oscar-nominasjon for opptredenen i kortfilmen Partners fra 1993. Han var vert for et TV-program i serien «Engineering an empire» for History Channel.

Wellers teater-karriere begynte i 1970 med opptredener på Broadway i Full Circle, regissert av Otto Preminger, og Summer Brave av William Inge. Omtrent på denne tiden, ble han medlem av  Actors' Studio. I 1995 opptrådte han i Screamers, en science-fiction-film basert på novellen Second Variety av Philip K. Dick og regissert av Christian Duguay.

Han har opptrådt i mer enn 50 filmer og TV-serier. Han har blant annet dukket opp i  kritikerroste filmer som Firstborn, Woody Allens Mighty Aphrodite, The New Age og i Naken lunsj. I en episode av TV-showet Lou Grant fra 1977, spiller han Oberst SA-Führer Donald Sterner, en desillusjonert jødisk-amerikansk nazi-leder.

I 2005 hadde Weller forskjellige biroller som kaptein en TV-remake av The Poseidon Adventure med samme tittel. I 2006 var Weller med i TV-serien 24 som en terrorist og samarbeidspartner med karakteren Christopher Henderson. I desember samme år spilte Weller karakteren som arkitekt Frank Lloyd Wright i Chicago's Goodman Theatre som var et nytt stykke av regissør Richard Nelson.

Weller har også regissert flere TV-prosjekter, blant annet enkelte episoder av Homicide: Life on the Street, Monk og Odessey 5. I 1997 regisserte han Elmore Leonard's Gold Coast med David Caruso og Marg Helgenberger i hovedrollene. Den 15. januar var 2010 ble Weller sett i traileren til dokumentaren God of War. Den 15. april 2010 hadde Weller en gjesterolle i en episode av science fiction-dramaserien Fringe. Weller ble også kjent etter en gjesterolle i serien Dexter.

Kunsthistoriker
Han studerte først jazz og trompetspill ved North Texas State, og skiftet til engelsk og teater da han innså at han «ikke ville bli den neste Miles Davis». Weller spiller trompet i en jazzsekstett. Etter fylte 50 år studerte han historie ved Syracuse University og han tok i 2014 doktorgraden ved UCLA innenfor kunsthistorie med fordypning i italiensk renessanse.

 Referanser 

 Eksterne lenker 


Kategori:Skuespillere fra USA
Kategori:Kunsthistorikere fra USA
Kategori:Trompetister fra USA